
PËR MIRATIMIN E KALIMIT TË PRONËSISË TË DISA PARCELAVE NDËRTIMORE NË FAVOR TË POSEDUESVE TË OBJEKTEVE INFORMALE
 
Në mbështetje të nenit 100 të Kushtetutës, të nenit 17 të ligjit nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”, të ndryshuar, të shkronjës “ç” të nenit 4 të ligjit nr.7980, datë 27.7.1995 “Për shitblerjen e trojeve”, të ndryshuar, dhe të paragrafit të tretë të nenit 175 të ligjit nr.7850, datë 29.7.1994 “Kodi Civil i Republikës së Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave
 
VENDOSI:
 
1. Miratimin e kalimit në pronësi të poseduesve të objekteve informale, të sipërfaqeve të parcelave ndërtimore, të zëna, sipas listës dhe planvendosjeve përkatëse, që i bashkëlidhen këtij vendimi, në:
a)  qarkun e Tiranës, 3551  parcela ndërtimore,  me  sipërfaqe  të  përgjithshme  trualli  1261 305,32 (një milion e dyqind e gjashtëdhjetë  e një mijë e treqind e pesë presje tridhjetë e dy) m²;
b)  qarkun  e  Durrësit,  511  parcela  ndërtimore,  me  sipërfaqe  të  përgjithshme   trualli  17 5641, 62 (njëqind e shtatëdhjetë e pesë mijë e gjashtëqind e dyzet e një presje gjashtëdhjetë e dy) m²;
c) qarkun e Shkodrës, 86 parcela ndërtimore, me sipërfaqe të përgjithshme trualli 16076,92 (gjashtëmbëdhjetë mijë e shtatëdhjetë e gjashtë presje nëntëdhjetë e dy) m²;
ç) qarkun e Lezhës, 234 parcela ndërtimore, me sipërfaqe të përgjithshme trualli 55460 (pesëdhjetë e pesë mijë e katërqind e gjashtëdhjetë) m²;
d) qarkun e Beratit, 118 parcela ndërtimore, me sipërfaqe të përgjithshme trualli 24332,46 (njëzet e katër mijë e treqind e tridhjetë e dy presje dyzet e gjashtë) m²;
dh) qarkun e Fierit, 51 parcela ndërtimore, me sipërfaqe të përgjithshme trualli 14934,80 (katërmbëdhjetë mijë e nëntëqind e tridhjetë e katër presje tetëdhjetë) m²;
e) qarkun e Dibrës, 77 parcela ndërtimore, me sipërfaqe të përgjithshme trualli 23264,90 (njëzet e tre mijë e dyqind e gjashtëdhjetë e katër presje nëntëdhjetë) m²;
ë) qarkun e Elbasanit, 272 parcela ndërtimore, me sipërfaqe të përgjithshme trualli 81962,10 (tetëdhjetë e një mijë e nëntëqind e gjashtëdhjetë e dy presje dhjetë) m²;
f) qarkun e Gjirokastrës, 36 parcela ndërtimore, me sipërfaqe të përgjithshme trualli 14172,80 (katërmbëdhjetë mijë e njëqind e shtatëdhjetë e dy presje tetëdhjetë) m²;
g) qarkun e Vlorës, 497 parcela ndërtimore, me sipërfaqe të përgjithshme trualli 171057,95 (njëqind e shtatëdhjetë e një mijë e pesëdhjetë e shtatë presje nëntëdhjetë e pesë) m².
2.  Ngarkohet Agjencia e Legalizimit, Urbanizimit dhe Integrimit të Zonave/Ndërtimeve Informale për kryerjen e procedurave të kalimit të pronësisë së parcelës ndërtimore të objekteve informale, nga shteti te poseduesi i ndërtimit pa leje.
Ky vendim hyn në fuqi pas botimit në Fletoren Zyrtare.

